open-index/open-wikipedia-markdown huggingface dataset:
Varakļānu Marijas baznīca

**Varakļānu Jaunavas Marijas Debesīs uzņemšanas Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Varakļānu pilsētā. Baznīca celta no 1851. līdz 1854. gadam klasicisma stilā, ar diviem masīviem torņiem, vairākām ieejām ar granīta kāpnēm. Baznīcas altāri ir veidoti  marmora apdarē, ar lielām svētbildēm. Centrā 17. gadsimta spāņu mākslinieka Muriljo gleznas “Bezcerīgās Jaunavas Marijas parādība” kopija. Labās puses altārī – Golgātas motīvs (Kristus ciešanu aina), kreisās puses altārī – grāfa M. Borha svētā aizbildņa erceņģeļa Miķeļa atveids (Rafaēla gleznas kopija).

## Atsauces

## Ārējās saites
* Baznīcas saits
Joko Ono

**Joko Ono Lenona** (; dzimusi ) ir japāņu dziedātāja, multimediju māksliniece un aktīviste. Viņa bija precējusies ar angļu mūziķi Džonu Lenonu no 1969. gada līdz viņa nāvei 1980. gadā.

## Dzīvesgājums
Joko Ono piedzima  Tokijā baņķiera un bijušā pianista Eisukes Ono un viņa sievas Isoko ģimenē. Viņas tēvs vairākkārt tika pārcelts darbā uz ārzemēm, un ģimene viņam devās līdzi. 1941. gadā Ono atgriezās Japānā. Pēc Otrā pasaules kara Joko Ono turpināja mācības Japānā, bet viņas ģimene pārcēlās uz ASV. Ono pārcēlās uz ASV 1953. gadā.

1956. gadā viņa pameta mācības augstskolā un apprecējās ar japāņu komponistu Toši Ičijanagi. Pēc tam, kad viņi vairākus gadus dzīvoja atsevišķi, pāris 1962. gadā izšķīrās. Tajā pašā gadā Ono apprecējās ar amerikāņu mūziķi Entoniju Koksu. Viņu laulība 1963. gadā tika anulēta, jo Ono nebija pabeigusi šķiršanos no Ičijanagi, un vēlāk tajā pašā gadā viņa no jauna salaulājās ar Koksu. Kaut arī viņu attiecības drīz izjuka, viņi karjeras dēļ nešķīrās.

1966. gada novembrī Ono iepazinās ar grupas *[[The Beatles]]* mūziķi Džonu Lenonu, kad Lenons apmeklēja galeriju, kurā viņa gatavoja izstādi. 1968. gada maijā viņi ierakstīja savu pirmo kopīgo albumu — *Unfinished Music No. 1: Two Virgins*. 1969. gadā Ono izšķīrās no Koksa un apprecējās ar Lenonu. Ono un Lenons savu medusmēnesi pavadīja Amsterdamā, kur viņi žurnālistu klātbūtnē nedēļu pavadīja gultā, tā protestējot pret Vjetnamas karu.

Ono piedalījās *The Beatles* albuma *[[Abbey Road]]* ierakstīšanā, un pēc šī albuma ierakstīšanas grupa pārtrauca savu darbību. Vairāki angļu žurnālisti uzskatīja, ka Ono ir vainojama grupas izjukšanā, bet gan Ono, gan Lenons, gan Džordžs Herisons to ir nolieguši. Pēc grupas izjukšanas Ono un Lenons pārcēlās uz dzīvi Ņujorkā.

1980. gada decembrī Džons Lenons tika noslepkavots. Ono apmaksāja piemiņas vietas izveidi netālu no vietas Ņujorkā, kur Lenons tika nošauts. 

## Atsauces

## Literatūra
*

## Ārējās saites
Stšelno

**Stšelno** (*Strzelno*) ir pilsēta Kujāvijas-Pomožes vojevodistē Polijā, uz dienvidiem no Inovroclavas. 12. gadsimtā celtā Sv. Prokopija baznīca Stšelno tiek uzskatīta par vienu no vislabāk saglabātajām 12. gadsimtā celtajām baznīcām Polijā. ASV fiziķa un pirmā amerikāņa, kurš saņēmis Nobela prēmiju kādā no zinātnēm, laureāta Alberta Abrahama Maikelsona (*Albert Abraham Michelson*, 1852 - 1931) dzimtā pilsēta. Pilsētas apkārtnē dzimis vācu filologs Ulrihs fon Vilamovics-Mēlendorfs (*Ulrich von Wilamowitz-Moellendorff*, 1848 - 1931).

## Apskates vietas
*Stšelno Sv. Trīsvienības baznīca (*Kościół Świętej Trójcy i Najświętszej Marii Panny w Strzelnie*)
*Stšelno Sv. Prokopija rotonda (*Rotunda św. Prokopa w Strzelnie*)

## Attēlu galerija

Church_of_the_Holy_Trinity_in_Strzelno.JPG|Stšelno Sv. Trīsvienības baznīca
Church_of_St._Prokop_in_Strzelno.JPG|Stšelno Sv. Prokopija rotonda

## Atsauces

## Ārējās saites
* Oficiālā tīmekļa vietne
Vencborka

**Vencborka** () - pilsēta Polijā, Kujāvijas-Pomožes vojevodistē uz dienvidiem no Sempulno Krajeņskes.
Marku Kampuss

**Marku Kampuss** (;  — ) bija brazīliešu autosportists. Viņš kā kartingu pilots izcīnīja Amerikas čempiona titulu 1992. un 1993. gadā. 1993]. gadā tika izcīnīta uzvara arī Dienvidamerikā. 1994. gadā viņš brauca Eiropas *[[Formula Opel]]* un izcīnīja titulu *[[Draco Junior]]* komandā. Viņš tika līdz starptautiskajam Formula 3000 čempionātam 1995. gadā. To uzskatīja par pēdējo soli pirms tikšanas Formula 1 sacensībās. Vienīgo reizi punktos Marku tika Itālijas GP, Enna-Pergusas trasē.

Sezonas noslēdzošajā posma pēdējā aplī Maņikūrā Kampuss piedzīvoja smagu avāriju. Taisnē pirms *Adelaide* līkuma viņš sadūrās ar Tomasa Bjadži vadīto formulu un pacēlās gaisā. Spēkrats apgāzās un Kampuss ar galvu aizķēra barjeru, kamēr lidoja. Viņš guva smagus kaulu bojājumus, cerebrālo traumu un bija dziļā komas stāvoklī. Nākamajā dienā viņš nomira Parīzē. Viņš ierindojās 13. vietā sezonas beigu kopvērtējumā.
Kciņa

**Kciņa** () ir pilsēta Polijā, Kujāvijas-Pomožes vojevodistē Paluku (*Pałuki*) reģionā uz rietumiem no Šubinas.

Ķīmiķa Jana Čohralska (*Jan Czochralski*, 1885 - 1953) dzimtā pilsēta.
Pjotrkova Kujavska

**Pjotrkuva Kujavska** () - pilsēta Polijā, Kujāvijas-Pomožes vojevodistē uz dienvidiem no Radzejovas.
Ono

**Ono** var būt:

* Joko Ono (小野 洋子; 1933) ― japāņu dziedātāja, multimediju māksliniece un aktīviste;
* Masao Ono (大埜 正雄; 1923―2001) ― japāņu futbolists;
* Šinobu Ono (大野 忍; 1984) ― japāņu futboliste.
Pakosca

**Pakosca** () ir pilsēta Polijā, Kujāvijas-Pomožes vojevodistē uz rietumiem no Inovroclavas pie Notecas upes.

Pilsēta pirmo reizi minēta . Mūsdienās pilsētā dzīvo aptuveni 6 tūkstoši iedzīvotāju. Pilsēta ir ievērojams tirdzniecības un pakalpojumu centrs šajā rajonā. Pilsētai ir neliela infrastruktūra.

## Atsauces

## Ārējās saites
Bžesca Kujavska

**Bžesca Kujavska** jeb **Kujāvijas Bresta** () - pilsēta Polijā, Kujāvijas-Pomožes vojevodistē uz rietumiem no Vloclavekas. Viduslaikos kņazistes centrs, bet vēlāk, līdz Polijas dalīšanām, vojevodistes centrs. 1425. gadā Polijas karalis Vladislavs II piešķīra šļahtai t.s. Bžescas Kujavskas privilēģijas.
Vloclavekas apriņķis

**Vloclavekas apriņķis** () ir apriņķis Polijā, Kujāvijas-Pomožes vojevodistes dienvidaustrumos. Robežojas ar Kujāvijas-Pomožes vojevodistes Radzejovas, Aleksandrovas un Lipno apriņķiem, Mazovijas vojevodistes Plockas un Gostiņinas apriņķiem, Lodzas vojevodistes Kutno apriņķi, kā arī Lielpolijas vojevodistes Kolo apriņķi.
Fondmetal

**Fondmetal**, arī **Fomet**, bija Formula 1 komanda no Itālijas. Komanda piedalījās F1 sacīkstēs no . līdz . gadam, kopā 29 sacensībās. Tā neizcīnīja nevienu punktu.

Fondmetal tika izveidota uz Osella komandas bāzes. Fondmetal kopš 1985. gada bija Osella sponsors un sadarbības partneris. Komandas rezultāti bija vāji un tā nebija labāka par Osella. Pirmajā sezonā to pārstāvēja sākotnēji Olivjē Grujārs, bet vēlāk Gabriēle Tarkvīni. Labākais rezultāts bija 10. vieta, kura tika sasniegta . 1992. gadā Fondmetal bija divas formulas, no kurām pirmo vadīja Tarkvīni, bet otru - Andrea Kiesa. Tā bija neizturīga un reti kad piloti varēja sasniegt finišu. Kiesas problēmas kvalificēties lika viņa vietā uz pēdējām divām sacīkstēm paņemt Ēriku van der Pēli. Pēdējās trīs sacīkstēs komanda nepiedalījās un paziņoja par aiziešanu no F1.

Vēlāk 1993. gada Fondmetal formulas rasējumus, kurus veidoja Serhio Rinlands, pārdeva Forti Corse komandai. Fondmetal bija Minardi dzinēju piegādātājs 2000. gadā. Komandas vēja tuneli piedāvāja izmantot vairākām citām komandām, tostarp, Tyrrell un Minardi. Komandas dibinātājs Gabriēle Rumi nomira 2001. gadā.
Jasmarinas trase

**Jasmarinas trase** (; no ) ir motoru sporta trase, kas atrodas Jāsas salā, aptuveni 30 minūšu braucienā no Apvienoto Arābu Emirātu galvaspilsētas Abū Dabī. Trasi ir projektējis vācu inženieris Hermans Tilke.

Ar divu dienu Āzijas GP2 atklāja trasi un sacensības norisinājās nedēļu pirms 2009. gada sezonas Abū Dabī ''Grand Prix'' pirmās formulas izcīņas, kas norisinās katru gadu. Jasmarinas trase ir otrā Formula 1 trase Tuvajos Austrumos pēc Bahreinas Starptautiskā trases. 2015. gadā trace tika izmantota *[[Abu Dhabi Tour]]* pēdējām posmam un apbalvošanai. Trasei ir FIA pirmās klases license.

## Galerija

Attēls:YasMarina1.jpeg
Attēls:YasMarina2.jpeg
Attēls:Yas Marina Circuit, October 12, 2018 SkySat (cropped).jpg


## Skatīt arī
* F1 trašu saraksts

## Atsauces

## Ārējās saites
* Oficiālā mājaslapa
Janoveca Velkopolska

**Janoveca Velkopolska** () - pilsēta Polijā, Kujāvijas-Pomožes vojevodistē Paluku (*Pałuki*) reģionā uz dienvidrietumiem no Žņinas.
Lietuviešu mitoloģija

**Lietuviešu mitoloģija** ir lietuviešu mītu un leģendu kopība. Lietuviešu mitoloģija ir līdz mūsdienām nonākušās senās baltu reliģijas paliekas, kas gadsimtu laikā apaugušās ar dažādām tautas paražām un ticējumiem. Tajā sastopamas daudzām pirmskristietības ēras indoeiropiešu tautām raksturīgās dievības un paražas. Tā kā lielā mūsdienu Lietuvas daļā baltu reliģija brīvi turpināja pastāvēt līdz 14. gadsimta beigām, par to ir vairāk rakstu liecību. Taču, tā laika lietuviešu reliģija atainoja situāciju, ka atšķirībā no citām iekarošanai pakļauto baltu cilšu reliģijām, Lietuvā bija izveidojusies valsts. Tādēļ 13. un 14. gadsimta rakstu liecības pievērš uzmanību valdošās karotāju aristokrātijas dieviem un ticējumiem. Līdz 19. gadsimtam, kad sākās folkloras liecību apkopošana, mitoloģija izdzīvoja zemnieku paražās un ticējumos.

[thumb|left|250px|[Prūši|Prūšu Romuvas svētnīca]]

## Dievi un mītiskās būtnes
Nunadievs — debesu, gaismas un cilvēku likteņdievs. Tad seko Mēness, Saule, Pērkūns — karavīru un negaisa dievs, cīnās ar Velnu; un Laime — likteņa lēmēja. Šie dievi ir arī latviešu folklorā un tas pierāda, ka lietuviešu un latviešu folkloras ir diezgan līdzīgas. Zemākie dievi ir Teļavelis — zemes, lopkopības, pazemes un ūdens dievs, Medina — meža dieve, Žorīne — zemkopības, meža zvēru, medību dieve un Pagirnis — mājas dievs.

## Atsauces
Labišina

**Labišina** () ir pilsēta Polijā, Kujāvijas-Pomožes vojevodistē uz ziemeļiem no Barcinas pie Notecas upes.
Fotogrāfs

**Fotogrāfs** ir cilvēks, kas ar fotoaparātu uzņem fotogrāfijas,  fiksējot dažādus notikumus. Fotogrāfa veidotais materiāls kalpo atmiņu iemūžināšanai un saglabāšanai.

## Vēsture
Vārds "fotogrāfs" radies 1839. gadā, kad to pirmo reizi pielietoja sers Džons Heršels (*Sir John Herschel*). Vārds "fotogrāfs" radies, savienojot "foto" (;  - (phos)), ar nozīmi "gaisma" un "grāfija" (,  - (graphê), ar nozīmi "zīmēšana, rakstīšana". Savienojot šos vārdus, veidojas nozīme "zīmēt, rakstīt, izmantojot gaismu". 

thumb|250px|Fotogrāfs ar kameru
Šobrīd (2019. gadā) pagājis jau 173 gads, kopš fotogrāfija radusies un kļuvusi par ļoti nozīmīgu dažādās jomās. Pirmā fotogrāfija radīta 1826. gadā, to izdarīja Nisefors Njepss (1765-1833) un Luijs Dagērs (1787-1851) Francijā. Njepsam tā bija vienīgā fotogrāfija, ko viņš radīja savas dzīves laikā, taču Dagērs tik ātri nepadevās. Dagērs turpināja darbu pie attēlu radīšanas uz gaismasjutīga materiāla un savu atklājumu nosauca par dagerotipiju. Tomēr Dagērs nebija vienīgais, kas darbojās pie fotogrāfijas atklāšanas. To darīja arī Viljams Henrijs Fokss Tolbots (1800-1877) Anglijā. 1839. gada 7. janvārī Francijas Zinātņu akadēmija saņēma iesniegumu par atklājumu un 19. augustā apstiprināja fotogrāfiju kā izgudrojumu. 
Fotogrāfijas attīstības procesā piedalījušies arī latvieši. 1818. gada 6. novembrī Kurzemes Literatūras un mākslas biedrības sēdē tika nolasīts Teodora Grothusa 65 lappušu klasiskais traktāts "Par gaismas un elektrības ķīmisko darbību". Ar šo darbu tika atklāts fotoķīmijas (gaismas ķīmiskās darbības) pamatlikums. 

## Fotogrāfu aprīkojums
Fotogrāfs var radīt saturu dažādos žanros, no kuriem populārākie ir daba, portrets, reklāma, sports, kāzas, žurnālistika, mode, māksla.  

Fotogrāfam ir plašas iespējas, kādas firmas aparatūru izmantot, lai fotografētu sev tīkamā žanrā un radītu labas kvalitātes fotogrāfijas. Lai fotografētu, nepieciešams fotoaparāts. Foto objektīvs var būt gan nenoņemams (ietilpt jau fotoaparāta pamatkomplektācijā), gan noņemams (tādā gadījumā fotoaparātam iespējams pievienot kādu citu objektīvu, piemēram, platleņķa, garfokusa vai teleobjektīvu, lai fotografētu īpašos apstākļos). 

Fotoaparātu veidi: 

* DSLR kamera (spoguļkamera) 
* Kompaktkamera 
* Sporta kamera 
* 360° kamera 

Populārākie fotoaparātu ražotāji ir Canon, Nikon, Olympus, Pentax, Fujifilm, GoPro.

Fotoobjektīvu veidi:

* Pamatobjektīvs
* Platleņķa objektīvs
* Garfokusa objektīvs
* Teleobjektīvs
* Zivs acs (Fish eye) efekta objektīvs

Populārākie foto objektīvu ražotāji ir Canon, Nikon, Sigma, Tamron.

Fotogrāfi izmanto arī dažādas papildierīces: statīvu, tā saucamo "saules blendi", filtrus, atstarotājus, zibspuldzes, filtrus zibspuldzēm, pultis, akumulatorus, atmiņas kartes, somas kamerām un dažādus fotoaparātu un foto objektīvu tīrīšanas līdzekļus.

## Skatīt arī
* Larsen, J., Sandbye, M. (2013). *Digital snaps: New face of photography.* London. New York: I.B.Taurin
* E-prasmes
* Fotogrāfija
* Informācija par fotogrāfijas pamatiem

## Atsauces
Mroča

**Mroča** (), vēsturiski — **Immenhaima** (), ir pilsēta Polijā, Kujāvijas-Pomožes vojevodistē uz ziemeļiem no Naklo pie Notecas.

## Atsauces

## Ārējās saites
Oskars

**Oskars** var būt:
* personvārds:
** Sportā:
***Oskars Cibuļskis — latviešu hokejists;
*** Oskars Bārtulis — latviešu hokejists;
*** Oskars Melbārdis — latviešu bobslejists;
*** Oskars Gudramovičs — latviešu kamaniņu braucējs;
*** Oskars Kļava — latviešu futbolists;
*** Oskars Darģis — latviešu futbolists;
*** Oskars Vaisjūns — latviešu vieglatlēts;
*** Oskars Pistoriuss — dienvidāfrikāņu vieglatlēts;
*** Oskars Freire —  bijušais profesionālais spāņu šosejas riteņbraucējs;
*** Oskars Robertsons —  bijušais amerikāņu basketbolists;
*** Oskars (futbolists) — Brazīlijas futbolists;
*** Oskars (futbolists, dzimis 1954. gadā)  — Brazīlijas futbolists.
** Politikā:
***Oskars Spurdziņš — bijušais latviešu Finanšu ministrs;
*** Oskars Kastēns — latviešu žurnālists un politiķis;
*** Oskars Grīgs —  latviešu politiķis;
*** Oskars I — Zviedrijas karalis;
*** Oskars II — Zviedrijas karalis.
** Armijā:
***Oskars Dankers — Latvijas armijas ģenerālis;
*** Oskars Kalpaks —  latviešu pulkvedis;
*** Oskars Dirlevangers — vācu virsnieks;
*** Pēteris Fromholds Oskars fon Lēviss of Menārs — vācbaltiešu virsnieks.
** Literatūrā un mākslā:
***Oskars Perro — latviešu karavīrs un literāts;
*** Oskars Vailds — īru / angļu dramaturgs, rakstnieks un dzejnieks;
*** Oskars Klods Monē — franču gleznotājs;
*** Oskars Kļava — tēls Viļa Lāča romānā "Zvejnieka dēls".
** Citur:
***Oskars Lēviss of Menārs —  vācbaltu zoologs un ornitologs;
*** Oskars Bārs — latviešu arhitekts;
*** Oskars Nīmeiers — brazīliešu arhitekts;
*** Oskars Šindlers — vācu uzņēmējs;
* Kino:
**Amerikas Kinoakadēmijas balva, saukta arī par Oskaru;
** "Pionieris" — bērnu kinoteātris Rīgā, 1997. gadā, tas pārdēvēts par kinoteātri "Oskars";
** "Oskars" — 1966. gada filma;
** "Oskars" — 1967. gada filma;
** "Oskars" — 1991. gada filma;
** "Oskars" — 2013. gada filma.
Jablonovo Pomorske

**Jablonovo Pomorske** (*Jabłonowo Pomorskie*) - pilsēta Polijā, Kujāvijas-Pomožes vojevodistē uz ziemeļrietumiem no Brodņicas.
Lubraņeca

**Lubraņeca** () - pilsēta Polijā, Kujāvijas-Pomožes vojevodistē uz dienvidrietumiem no Bžescas Kujavskas.
Lasina

**Lasina** () ir pilsēta Polijā, Kujāvijas-Pomožes vojevodistē uz austrumiem no Grudzjondzas.

## Atsauces

## Ārējās saites
Grudzjondzas apriņķis

**Grudzjondzas apriņķis** () ir apriņķis Polijā, Kujāvijas-Pomožes vojevodistes ziemeļaustrumos. Robežojas ar Kujāvijas-Pomožes vojevodistes Brodņicas, Vombžezno, Helmno un Sveces apriņķiem, Pomožes vojevodistes Kvidzinas apriņķi, Varmijas-Mazūrijas vojevodistes Ilavas un Nove Mjasto apriņķiem, kā arī ar Grudzjondzu.
Kovala

**Kovala** () - pilsēta Polijā, Kujāvijas-Pomožes vojevodistē uz dienvidiem no Vloclavekas. Polijas karaļa Kazimira Lielā (*Kazimierz III Wielki*, 1310 - 1370) dzimtā pilsēta.
Skropstiņas

thumb|Plaušu trahejas epitēlijs.
**Skropstiņas** ir vienšūnas organismu orgāns, ar kura palīdzību tie pārvietojas un uzņem barību. Tās ir veidotas no deviņiem mikrocaurulīšu tripletiem un divām mikrocaurulītēm to centrā.

Tie ir sīkiem matiem līdzīgi izaugumi, kur kustās viļņveidīgi, vai nelokoties. Pie citoplazmas izauguma pamata, katrai skropstiņai atrodas bazālais ķermenītis, kurā ir izkārtoti mikrocaurulīšu tripletu tāpat, kā centriolām.

Skropstiņas var būt arī daudzšūnu organismu šūnām, piemēram, skropstiņepitēlija šūnas atrodas elpošanas orgānos un to funkcija ir attīrīt organismu no putekļiem un gļotām. Tās tiek pārvietotas līdz rīklei un norītas. Šī norise palīdz attīrīt bronhus un plaušas.

## Atsauces
Dobžiņa pie Vislas

**Dobžiņa pie Vislas** (), agrāk **Dobrina** (), ir pilsēta Polijā, Kujāvijas-Pomožes vojevodistē uz austrumiem no Vloclavekas Vislas upes labajā krastā. Vēsturiskās Dobžiņas zemes galvaspilsēta. Pirmoreiz minēta 1065. gadā.

Prūsijas krusta karu sākumā 1228. gadā pilsēta tika piešķirta Dobžiņas ordeņa bruņiniekiem, kuri vēlāk iekļāvās Vācu ordeņa sastāvā. Pils tika nopostīta 1409. gadā karā ar Poliju.
Ņešava

**Ņešava** () ir Polijas pilsēta Kujāvijas-Pomožes vojevodistē uz dienvidaustrumiem no Cehocinekas Vislas upes kreisajā krastā.

## Vēsture
Prūšu krusta karu laikā **Nesavas** pils (*Nessau*) bija viens no krustnešu atbalsta punktiem. Pēc sakāves kaujā pie Grīnvaldes (Žalgires) Vācu ordenis saskaņā ar 1411. gada Tornas miera līgumu un 1422. gada Melno miera līgumu atteicās no Žemaitijas, Dienvidkursas un Ņešavas zemēm un bija spiests samaksāt uzvarētājiem lielu kontribūciju.

1454. gadā Ņešavā Polijas karalis Kazimirs IV, lai gūtu šļahtas atbalstu Trīspadsmitgadu karā, izdeva t. s. Ņešavas statūtus (*statuty nieszawskie*).
Rūsiņš Mārtiņš Freivalds

**Rūsiņš Mārtiņš Freivalds** ( — ) bija latviešu datorzinātnieks, matemātiķis un ilggadējs Latvijas Universitātes profesors. Latvijas Zinātņu akadēmijas īstenais loceklis (1992). Latvijas kvantu skaitļošanas zinātniskās skolas pamatlicējs.

## Dzīvesgājums
Dzimis 1942. gadā Cesvainē.

1965. gadā absolvēja Latvijas Valsts Universitātes Fizikas un matemātikas fakultāti un 1971. gadā ieguva zinātņu kandidāta grādu matemātikā Novosibirskas Valsts Universitātē profesora Borisa Trahtenbrota vadībā. 1985. gadā M. Lomonosova Maskavas Valsts universitātē Freivalds ieguva fizikas un matemātikas zinātņu doktora (tagad — habilitēta doktora) grādu.

No 1970. gada R. Freivalds strādāja LU Matemātikas un informātikas institūtā, bija ilggadējs LU Datorikas fakultātes (agrāk Fizikas un matemātikas fakultātes Datorikas nodaļas) pasniedzējs.

Freivalda zinātnisko interešu lokā ietilpa induktīvais izvedums, varbūtiski algoritmi, datorzinātnes matemātiskie pamati, algoritmu teorija un kvantu skaitļošana. 

## Apbalvojumi
Rūsiņš ir LZA Eižena Āriņa balvas laureāts datorzinātnēs 2000. gadā par darbu ciklu "Efektīvi varbūtiski algoritmi". 2003. gadā Freivaldam tika piešķirta Latvijas Zinātņu akadēmijas Lielā medaļa par izciliem darbiem varbūtisko algoritmu un kvantu automātu teorijā un par zinātniskas skolas izveidošanu Latvijā.

## Rūsiņa Mārtiņa Freivalda doktoranti

Doktora zinātnisko grādu Rūsiņa Mārtiņa Freivalda vadībā ieguvuši:

* 1974 Jefims Kinbers — Dr. math.
* 1983 Agnis Andžāns — Dr. math.
* 1989 Māris Alberts — Dr. math.
* 1990 Daina Taimiņa — Dr. math.
* 1991 Jānis Kaņeps — Dr. math.
* 1994 Juris Vīksna — Dr. sc. comp.
* 1997 Andris Ambainis — Dr. sc. comp.
* 1999 Juris Smotrovs — Dr. sc. comp.
* 1999 Dainis Geidmanis — Dr. math.
* 2003 Marats Golovkins — Dr. sc. comp.
* 2006 Maksims Kravcevs — Dr. sc. comp.
* 2007 Arnolds Ķikusts — Dr. math.
* 2008 Vasilijs Kravcevs — Dr. sc. comp.
* 2008 Lelde Lāce — Dr. sc. comp.

## Skatīt arī
* Freivalda algoritms matricu reizinājuma pārbaudei

## Atsauces

## Ārējās saites
* Rusins Freivalds, LU MII.
* Rusins Martins Freivalds , Latvian Scientists, LZA.
* Rūsiņš Mārtiņš Freivalds, LU.
* Rusins Martins Freivalds, teorētiskās datorzinātnes ģenealoģijas datubāzē TCS Genealogy.
* Rūsiņa Mārtiņa Freivalda publikāciju saraksti DBLP  un arXiv.org mājaslapās.
* Rūsiņš Mārtiņš Freivalds, Apsveikums Rīgai 800. dzimšanas dienā.
* Rūsiņš Mārtiņš Freivalds, Klasiskās matemātikas neizskaidrojamā efektivitāte datorzinātnē, kopsavilkums akadēmiskajai lekcijai saņemot LZA Lielo medaļu.
* Andris Ambainis, atmiņas par Rūsiņu Mārtiņu Freivaldu 
* Daina Taimiņa, Rūsiņš Mārtiņš Freivalds (1942-2016)
Andris Ambainis

**Andris Ambainis** (dzimis  Daugavpilī) ir latviešu matemātiķis, kurš aktīvi darbojas datorzinātnēs. LU profesors Datorikas fakultātē, Latvijas Zinātņu akadēmijas īstenais loceklis, Vaterlo Universitātes Kvantu skaitļošanas institūta profesors. Pētījumu lokā ir kvantu skaitļošana, kvantu kriptogrāfija, algoritmu teorija.

## Dzīvesgājums
Dzimis 1975. gadā Daugavpilī Ķīmiskās škiedras rūpnīcas direktora Jāņa Ambaiņa ģimenē. Mācoties Daugavpils 12. vidusskolā, 1991. gadā PSRS komandas sastāvā Starptautiskajā matemātikas olimpiādē izcīnīja zelta medaļu ar maksimālo rezultātu.
Studēja Latvijas Universitātes Fizikas un matemātikas fakultātē, kur ieguva bakalaura (1996) un maģistra (1997) grādus datorzinātnēs, tad doktora grādu Kalifornijas Universitātē Bērklijā (2001). Līdz 2003. gadam viņš strādāja Prinstonas Augstāko studiju institūtā, tad Vaterlo Universitātes Kvantu skaitļošanas institūtā. 2007. gadā viņš atgriezās dzimtenē un sāka strādāt LU Fizikas un matemātikas fakultātes Datorzinātņu katedrā.

## Apbalvojumi
2012. gadā saņēma Latvijas Zinātņu akadēmijas Eižena Āriņa balvu, 2013. gadā Latvijas Zinātņu akadēmijas Lielo medaļu.

2016. gadā saņēma apbalvojumu "Eiropas Gada cilvēks Latvijā".

## Politiskā darbība
2017. gadā iestājies jaundibinātajā politiskajā partijā Kustība Par!.

## Ģimene
Andra sieva ir ķīmiķe Mētra Ambaine, viņiem ir divi bērni.

## Nozīmīgākās publikācijas
* A. Ambainis, A. Yakaryilmaz. Superiority of exact quantum automata for promise problems. *Information Processing Letters* (2012)
* A. Ambainis, A. W. Harrow and M. B. Hastings. Random Tensor Theory: Extending Random Matrix Theory to Mixtures of Random Product States. *Communications in Mathematical Physics* (2012)
* A. Ambainis. Variable time amplitude amplification and a faster quantum algorithm for solving systems of linear equations. *Proceedings of STACS* (2012)
* A. Ambainis, J. Kempe, O. Sattath. A quantum Lovász local lemma. *STOC* (2010)
* A. Ambainis, D. Kravchenko, N. Nahimovs, A. Rivosh. Nonlocal Quantum XOR Games for Large Number of Players. *TAMC* (2010)
* A. Ambainis. A New Quantum Lower Bound Method, with an Application to a Strong Direct Product Theorem for Quantum Search. *Theory of Computing* (2010)
* A. Ambainis, A.M. Childs, F. Le Gall, and S. Tani. The quantum query complexity of certification. *Quantum Information and Computation* (2010)
* A. Ambainis. Limits on entropic uncertainty relations. *Quantum Information and Computation* (2010)

## Atsauces

## Ārējās saites
* 
* "Unikālais prāts. Andris Ambainis, kvantu datori un gaidāmā revolūcija", Universitātes Avīze 
* "Starp Rīgu un Berkliju", Neatkarīgā Rīta Avīze, 16.01.2004 
* A.Ambaiņa mājaslapa Vaterlo universitātē
* Andra Ambaiņa personīgais blogs
Paradokss

**Paradokss** ir absurda patiesība, kas balstās uz šķietami pareizām premisām un secinājuma, bet noved pie pretintuitīva un nepieņemama slēdziena. Ja paradokss ir atrisināms, to var izdarīt, atmetot kādu no premisām kā maldīgu vai atrodot kļūdu spriešanas procesā. Viens no pazīstamākajiem semantiskajiem paradoksiem ir "meļa paradokss", ko var izteikt kā "šis teikums ir nepatiess". Meļa paradokss, tāpat kā cits pazīstams piemērs, Rasela paradokss, balstās uz atsaukšanos uz sevi (*self-reference*).

## Skatīt arī
* Antinomija
* Dzimšanas dienas paradokss
* Sofisms
* Lidojošās bultas paradokss
* Matemātiskie paradoksi
* Meļa paradokss
* Nepārvaramā spēka paradokss
* Rasela paradokss
* Sviestmaizes-kaķa paradokss

## Ārējās saites
Discovery (kosmoplāns)

thumb|right|200px|''Discovery'' nofotografēts no Starptautiskās kosmosa stacijas
***Discovery*** bija viens no ASV Nacionālās aeronautikas un kosmosa administrācijas (*NASA*) *[[Space Shuttle]]* kosmoplāniem. Tas bija trešais no izgatavotajiem orbitālajiem kosmoplāniem, un pirmo kosmisko lidojumu veica 1984. gadā.
2011. gadā misijā *[[STS-133]]* notika pēdējais *Discovery* lidojums.

Visu kosmoplānu ekspluatāciju bija paredzēts beigt 2010. gadā, tomēr 2008. gada 26. septembrī ASV Senāts akceptēja likumprojektu, ar kuru *NASA* budžets 2009. finanšu gadam būtu palielināms par 2,6 miljardiem ASV dolāru, ar galveno domu samazināt laika pārrāvumu ASV pilotējamā kosmiskā programmā, kas rastos, pārejot no esošās *Space Shuttle* uz programmu *[[Constellation]]*. Likumprojekts paredzēja neveikt *Space Shuttle* deaktivizācijas procesus vismaz līdz 2009. gada 30. aprīlim, ar sekojošu sistēmas ekspluatāciju ilgāk par 2010. gadu.

Kosmoplāns tika nosaukts par godu 18. gadsimta jūrasbraucēja Džeimsa Kuka buriniekam "*Discovery*".

## Atsauces
Kameņa Krajeņska

**Kameņa Krajeņska** () - pilsēta Polijā, Kujāvijas-Pomožes vojevodistē uz ziemeļiem no Sempulno Krajeņskas.
Radziņa Helmiņska

**Radziņa Helmiņska** (), agrāk **Rēdene** (), ir pilsēta Polijā, Kujāvijas-Pomožes vojevodistē uz dienvidaustrumiem no Grudzjondzas. Iespaidīgas Vācu ordeņa pilsdrupas.
Gužno

**Gužno** () ir pilsēta Polijā, Kujāvijas-Pomožes vojevodistē uz austrumiem no Brodņicas. Poļu-zviedru kara laikā 1628. gadā zviedri pie pilsētas sakāva poļu karaspēku.
Gibsons

**Gibsons** ( — 'Giba (Giberta) dēls') ir izplatīts angļu cilmes uzvārds (siev. dz. **Gibsone**). Cilvēki ar šo uzvārdu:

* Denjels Gibsons (*Daniel Gibson*) — amerikāņu basketbolists (dzimis 1986);
* Derons Gibsons (*Darron Gibson*) — Īrijas futbolists (dzimis 1987);
* Mels Gibsons (*Mel Gibson*) — amerikāņu kinoaktieris, režisors un producents (dzimis 1956);
* Tadžs Gibsons (*Taj Gibson*) — amerikāņu basketbolists (dzimis 1985);
* Viljams Gibsons (nozīmju atdalīšana):
** Viljams Gibsons (*William Gibson*) — amerikāņu dramaturgs (1914-2008);
** Viljams Gibsons (*William Gibson*) — amerikāņu zinātniskās fantastikas rakstnieks (dzimis 1948).
Freivalds

**Freivalds** (; sieviešu dzimtē Freivalde) ir vācu cilmes uzvārds. Cilvēki ar šo uzvārdu:

* Edmunds Freivalds (1891—1922) — latviešu žurnālists, publicists un sabiedrisks darbinieks;
* Kārlis Freivalds (1865—1923) — latviešu sabiedriskais darbinieks, Tautas padomes loceklis;
* Rūsiņš Mārtiņš Freivalds (1942—2016) — latviešu datorzinātnieks un matemātiķis.
Publiskās tiesības

**Publiskās tiesības**, atšķirībā no privātajām, regulē attiecības starp valsti un privātpersonu, nosaka valsts uzbūvi un to tiesības un pienākumus. Tām ir raksturīgs imperatīvs regulējums, subordinācijas, nevis koordinācijas, attiecības starp subjektiem.

## Nozares

* Administratīvās tiesības
** Nodokļu tiesības
** Sociālās tiesības
* Konstitucionālās tiesības
* Krimināltiesības
Denjels Tani

**Denjels Tani** (*Daniel Michio Tani*; dzimis ) ir NASA kosmonauts.

1996. gadā tika uzņemts NASA astronautu kandidātu grupā.

2001. gadā veica pirmo kosmisko lidojumu misijā STS-108, kurā kopā ar Lindu Godvinu uz 4 stundām izgāja atklāta kosmosā. 2004. gadā viņš gatavojās kā SKS 9. ekspedīcijas rezerves apkalpes loceklis (Edvardam Finkam).

Otrais lidojums notika 2007. gadā kā 16. ekspedīcijas lidojuma inženierim uz Starptautisko kosmosa staciju, kur viņš pavadīja 118 dienas. Uz staciju viņu nogādāja STS-120, atpakaļ atgriezās ar STS-122.

Tani NASA atstāja .

## Atsauces
Princese Mononoke

**"Princese Mononoke"** (もののけ姫, *Mononoke Hime*) ir japāņu animācijas filma, kuras autors ir Hajao Mijadzaki. Japānā tā iznāca , bet ASV tā iznāca . Lai gan "Princese Mononoke" ir ar roku zīmēta anime, tajā epizodiski tiek izmantotas arī datora tehnikas.

## Sižets

Filma sākas ar to, ka Ašitaka izglābj savu ciematu no dēmona, meža cūku dieva Nago. Cīnoties ar Nago, Ašitaka ievainoja savu roku un tika nolādēts ar Nago lāstu. Ašitaka uzzināja, ka šī rēta izplatīsies pa viņa ķermeni, nogalinot viņu. Taču Nago ķermenī tiek atrasta dzelzs bumbiņa, kas varētu būt lāsta izcelšanās avots. Ašitaka nolēma doties uz rietumiem, no kurienes nāca Nago, lai apturētu lāstu. Ašitaka nogrieza savus matus un devās ceļā ar savu sarkano alni Jakulu. Pirms viņš pameta savu ciematu, viņa māsa viņam iedeva kristāla dunci.

Ceļojot Ašitaka nokļuva mežā kur mīt dzīvnieku dievi, tai skaitā vilks dievu Moro. Mežā arī dzīvo gars, kuru dēvē par "dzīvības un nāves dievu", kurš dienā ir briedis, bet naktī kļūst par nakts staigātāju. Pie meža atrodas arī cilvēku apdzīvota pilsēta. Šīs pilsētas iedzīvotāji grib izcirst mežu, lai iegūtu vairāk dzelzs rūdas, tāpēc notikušas daudzas kaujas starp cilvēkiem un dzīvniekiem, kas mēģina aizsargāt savu mežu. Kādā no kaujām pilsētas vadone, Eboši Gozenas kundze, pārvērta Nago par dēmonu.

Ašitakam apmeklējot pilsētu, tai uzbruka Sana - meitene, kuru bija uzaudzinājuši vilki. Ašitaka apturēja Sanas un Eboši kauju un izglāba Sanu. Eboši plānoja nogalināt meža garu, lai iegūtu viņa galvu. Neklausot Ašitakam Eboši nocirta meža gara galvu brīdī, kad viņš pārvērtās par nakts staigātāju. Jigo paņēma galvu un kopā ar saviem palīgiem centās to nogādāt pilsētā. Bet meža gars viņus mēģināja noķert, iznīcinot visu mežu. Ašitaka un Sana atguva galvu no Jigo un atdeva to meža garam. Par atlīdzību meža gars Ašitakam noņēma lāstu.

## Tēli
* **Ašitaka** () — sava ciemata līderis. Viņš izglāba savu ciematu no mežacūku dieva Nago dēmona. Cīņas laikā viņš inficēja savu roku ar lāstu no Nago. Pateicoties šim lāstam Ašitaka ieguva lielu spēku, taču šis lāsts viņu lēnām nogalina. Filmas laikā Ašitaka iemīlas Sanā. Ar Sanas palīdzību viņi apturēja lāstu. Viņu ierunā Jodži Matsuda.
* **Sana** () — jauna meitene, garu un plēsēju princese. Kad Sana bija maza, viņas vecākiem uzbruka vilki, taču viņu pie sevis paņēma vilku dievs Moro. Sana visu laiku noliedza, ka viņa ir cilvēks un domāja, ka viņa ir vilks. Kad beidzās cīņa ar meža garu, Sana atklāja, ka viņa mīl Ašitaku, un nevar dzīvot bez cilvēkiem. Viņu ierunā Juriko Išida.
* **Eboši Gozenas kundze** () — stipra sieviete. Viņa ir Dzelzspils līdere. Šajā pilsētā cilvēki nodarbojas ar dzelzs apstrādi un izgatavo ieročus. Viņa pilsētā nodarbina atstumtos, piemēram, prostitūtas un spitālīgos. Viņai ir pretinieki - Sana, samuraji un Nago. Eboši iešāva Nago un tādēļ viņš pārvērtās par dēmonu. Viņu ierunā Jūko Tanaka

## Ārējās saites

* 
* Produkcijas dienasgrāmata
Pamela Melroja

**Pamela Melroja** (*Pamela Anne Melroy*; dzimusi ) ir bijusī ASV Nacionālā aeronautikas un kosmosa administrācijas (*NASA*) astronaute, atvaļināta ASV Gaisa spēku virsniece. Kopš 2021. gada viņa ir *NASA* administratora vietniece. Melroja ir piedalījusies 1991. gada Persijas līča karā.

thumb|right|220px|P. Melroja 2003. gadā
1994. gadā Pamela Melroja tika uzņemta NASA astronautu kandidātu grupā. Viņa trenējās kā kosmoplāna *[[Space Shuttle]]* pilote.

2000. gadā Melroja veica savu pirmo kosmisko lidojumu misijā *[[STS-92]]*, otru — 2002. gadā (*[[STS-112]]*), abas uz Starptautisko kosmosa staciju.

2007. gada februārī viņa atvaļinājās no Gaisa spēkiem.

Trešo lidojumu Melroja veica 2007. gada oktobrī — novembrī ekspedīcijā *[[STS-120]]* kā kosmosa kuģa *[[Discovery]]* komandiere. Viņa bija otrā kosmoplāna komandiere sieviete (pēc Eilīnas Kolinsas).

2021. gada 16. aprīlī Pamela Melroja tika izraudzīta par  *NASA* administratora Billa Nelsona vietnieci. 16. jūnijā par viņu nobalsoja Seneāts, un Melroja stājās amatā 21. jūnijā.
Stefānija Vilsone

**Stefānija Daiena Vilsone** (*Stephanie Diana Wilson*; dzimusi ) ir NASA kosmonaute.

Stefānija Vilsone strādājusi bijušajā kompānijā *[[Martin Marietta]]* kā inženiere pie nesējraķešu Titan-4 lidojumu analīzes. Pēc tam viņa strādājusi *[[Jet Propulsion Laboratory]]* Pasadīnā.

1996. gadā tika uzņemta NASA astronautu kandidātu grupā. Trenējās kā misijas speciāliste. 2006. gadā veica pirmo kosmisko lidojumu misijā STS-121 uz Starptautisko kosmosa staciju.

Otro lidojumu veica 2007. gada oktobrī — novembrī ekspedīcijā STS-120 kā misijas speciāliste.

Trešais lidojums notika 2010. gada aprīlī misijā STS-131 kā misijas speciālistei.

## Ārējās saites
Vilsone

**Vilsone** var būt:

* Rita Vilsone (*Rita Wilson*; dzimusi 1956. gadā) — amerikāņu aktrise un dziedātāja;
* Stefānija Vilsone (*Stephanie Wilson*; dzimusi 1966. gadā) — NASA astronaute.

## Skatīt arī
* Vilsons
* *[[Wilson]]*
Skots Parazinskis

**Skots Edvards Parazinskis** (*Scott Edward Parazynski*; dzimis ) ir NASA kosmonauts, ārsts.

1992. gadā tika uzņemts NASA astronautu kandidātu grupā. Trenējās kā misijas speciālists. Veicis piecus kosmiskos lidojumus ar *[[Space Shuttle]]*.

2007. gada oktobrī — novembrī piedalījās lidojumā STS-120 kā misijas speciālists.
Orala

**Orala** (), agrāk **Uraļska** (), ir pilsēta ziemeļrietumu Kazahstānā, pie Urālas un Čoganas satekas, netālu no Krievijas robežas. Tā kā tā atrodas Urālas rietumkrastā, ģeogrāfiski tā atrodas Eiropā. Tās iedzīvotāju skaits ir 210 600 un tā ir Rietumkazahstānas apgabala galvaspilsēta. Iedzīvotāji pārsvarā ir krievi (54%) un kazahi (34%).

Orala ir lauksaimniecības un rūpniecības centrs un ir bijis nozīmīgs tirdzniecības punkts kopš dibināšanas. Gadsimtiem ilgi pa Urālas upi ir darbojusies baržu satiksme starp Kaspijas jūru un Urālu kalniem. Mūsdienās tas ir viens no ieejas punktiem dzelzceļa satiksmei no Eiropas uz Sibīriju, apkalpojot daudzos naftas laukus Kaspijas baseinā un rūpniecības pilsētas dienvidu Urālos. Pilsētā ir arī Oralas Ak Zhol lidosta.

## Vēsture
Dibināta kā Žajikas cietoksnis Zelta Ordas hanu Uzbeghana un Džanibeka valdīšanas laikā 14. gadsimtā. Pēc 1440. gada nonāca Nogaju ordas sastāvā, 16. gadsimtā to ieņēma kazahi, 1584. gadā Jaikas kazaki nodibināja savu nocietinājumu (*Яицкий городок*). Kad tatāri to nopostīja, 1613. gadā kazaki nodibināja jaunu nocietinājumu 50 km attālumā no senākā cietokšņa.  
Cietoksnis Jemeļjana Pugačova sacelšanās laikā izturēja aplenkumu no 1773. gada 30. decembra līdz 1774. gada 17. aprīlim. Krievijas Impērijas armija komandiera Manzurova vadībā ieņēma pilsētu pēc tam, kad Sergejs Goļicins bija ieņēmis Orenburgu.
Tā kā Jaikas kazaki bija nemiernieku pusē, ķeizariene Katrīna II 1775. gada 15. janvārī lika pārdēvēt Žajikas upi par Urālu un Žajiku par *Uraļsku*.

1833. gada septembrī Puškins kopā ar draugu Vladimiru Daļu apmeklēja pilsētu, veicot pētījumu savai grāmatai "Pugačova sacelšanās vēsture" un savam romānam "Kapteiņa meita".

Krievijas pilsoņu kara laikā pilsētu aplenca kazahu armija. Tās aizsardzībā piedalījās Mihails Frunze, Vasīlijs Čapajevs un Georgijs Žukovs. Uraļsku pārsauca par *Oralu* pēc tam, kad Kazahstāna 1991. gadā ieguva neatkarību.

thumb|300px|right|Oralas dzelzceļa stacija

## Sports
Pilsētu pārstāv futbola klubs FC Akzhayik.

## Sadraudzības pilsētas
*  Ploješti, Rumānija

## Atsauces

## Ārējās saites

* NASA Earth Observatory 
* Oralas telefongrāmata
Atirau

**Atirau** (, vēsturiskais nosaukums **Gurjeva**) ir pilsēta rietumu Kazahstānā, Atirau apgabala galvaspilsēta.

## Ģeogrāfija
Atirau ir Kazahstānas galvenā ostas pilsēta Kaspijas jūrā pie Urālas upes deltas. Atirau pilsēta atrodas aptuveni 20 metrus zem jūras līmeņa. Pilsēta ģeogrāfiski atrodas gan Āzijā, gan Eiropā, jo to sadala Urālas upe, kas tiek uzskatīta par Eiropas un Āzijas robežšķirtni.

## Vēsture

1645. gadā pie Jaikas upes Jaroslavļas krievu tirgonis Mihails Gurjevs apmēram 50 km lejpup no iekarotās Nogaju ordas galvaspilsētas Saraičikas uzcēla koka cietoksni, nosaucot to par  (burtiski Lejasjaikas cietoksnis). Cietoksni izlaupīja Jaikas kazaki, bet Gurjevu ģimene to atjaunoja, uzceļot akmens būves (1647-1662). Aizsardzībai no kazaku iebrucējiem Krievijas cars Aleksejs nosūtīja strēļu garnizonu. Par spīti pūliņiem, kazaku dumpja vadonis Stepans Razins 1667. un 1668. gadā pakļāva pilsētu. Cietoksnis pakāpeniski zaudēja stratēģisko nozīmi un 1810. gadā tika nojaukts. No 1708. gada līdz 1992. gadam pilsētu sauca par Gurjevu.

## Modernā pilsēta
Šodienas Atirau ir pazīstama ar naftas un zivju rūpniecību. Tajā ir 142 500 iedzīvotāji (1999. gada dati), no kuriem gandrīz 80% ir etniskie kazahi, pārējie ir krievi un citas etniskās grupas - korejieši un bulgāri.

## Sports
Pilsētā bāzēta hokeja komanda Atirau "Beibarys", kas četras reizes izcīnījusi Kazahstānas čempiones titulu. Pilsētā spēlē arī basketbola komanda Atirau "Barsy" un futbola komanda FC Atyrau.

## Atsauces

## Ārējās saites
Svidņika

**Svidņika** () ir pilsēta Polijas austrumos, Ļubļinas vojevodistē, Ļubļinas austrumu pievārtē. XIX gadsimtā attīstījās kā kūrorts, bet kopš 1951. gada attīstījusies kā helikopteru un planieru ražošanas centrs.

## Ārējās saites

* Aviorūpnīcas ''PZL-Świdnik'' mājaslapa /
Svidņikas apriņķis

**Svidņikas apriņķis** () ir apriņķis Polijā, Ļubļinas vojevodistes centrālajā daļā. Robežojas ar Ļubļinas vojevodistes Lenčnas, Helmas, Krasnistavas un Ļubļinas apriņķiem, kā arī Ļubļinas pilsētu.

## Atsauces

## Ārējās saites
Powiat świdnicki

*Powiat świdnicki* (poļu valodā) ir divu Polijas apriņķu nosaukums:

* Svidņicas apriņķis (*Powiat świdnicki*) - apriņķis Lejassilēzijas vojevodistē
* Svidņikas apriņķis (*Powiat świdnicki*) - apriņķis Ļubļinas vojevodistē
Krasņika

**Krasņika** () ir pilsēta un gmina Polijas austrumos, Ļubļinas vojevodistē, uz dienvidrietumiem no Ļubļinas.

Dibināta 13. gadsimtā un līdz pat 19. gadsimtam piederēja Zamoisku (*Zamoyscy*) šļahtiču dzimtai. 1914. gada augustā ap pilsētu notika Krasņikas kauja starp Austroungārijas un Krievijas karaspēku, un kura bija pirmā Austroungārijas uzvara Pirmajā pasaules karā. Kaujā Krievijas armijas sastāvā izcēlās nākamais Somijas valstsvīrs Kārlis Gustavs Mannerheims.

## Atsauces

## Ārējās saites
Krasņikas apriņķis

**Krasņikas apriņķis** () ir apriņķis Polijā, Ļubļinas vojevodistes rietumos. Robežojas ar Ļubļinas vojevodistes Opoles, Ļubļinas un Janovas apriņķiem, Piekarpatu vojevodistes Stalova Volas apriņķi un Sventokšiskas vojevodistes Sandomežas apriņķi.
Pulavu apriņķis

**Pulavu apriņķis** () ir apriņķis Polijā, Ļubļinas vojevodistes ziemeļdaļā. Robežojas ar Ļubļinas vojevodistes Riku, Lubartovas, Ļubļinas un Opoles apriņķiem, kā arī Mazovijas vojevodistes Zvoleņas un Kozeņices apriņķiem. 

## Apskates objekti
*Kazimeždolni vecpilsēta (*Zespół staromiejski Kazimierza Wielkiego*)

## Galerija

Widok_Kazimierz_Dolny.jpg|Kazimeždolni vecpilsēta


## Ārējās saites
*Kazimeždolni
Pulavi

**Pulavi** () ir pilsēta Polijas austrumos, Ļubļinas vojevodistē uz rietumiem no Ļubļinas pie Vislas upes. Kopš 1966. gada pilsētas pievārtē darbojas liela ķīmiskā rūpnīca (*Zakłady Azotowe Puławy*).

Polijas vēsturē iegājusi kā Adama Kazimeža Čartoriska rezidences vieta, par kuru Pulavi kļuva 1784. gadā. Čartorisku pils kļuva par tālaika Polijas galveno intelektuālo centru un neatkarības centienu bāzi. Pēc Novembra sacelšanās sagrāves 1831. gadā pili konfiscēja Krievijas varas iestādes. 1869. gadā pilsētā nodibināja Lauksaimniecības un mežkopības skolu. Viens no pirmajiem tās studentiem bija nākamais rakstnieks Boļeslavs Pruss (*Bolesław Prus*). Poļu-padomju kara laikā 1920. gada 13. augustā Juzefs Pilsudskis pārcēla Polijas armijas galveno štābu no Varšavas uz Pulaviem. 18. augustā Polijas armija sāka ofensīvu Pulavu rajonā, kuras rezultātā tika aplenkts un iznīcināts 177 000 karavīru liels padomju Krievijas armijas grupējums.

Pilsētas vārdā nosaukts Marsa krāteris.

## Atsauces

## Ārējās saites
Lukova

**Lukuva** () ir pilsēta un gmina Polijas austrumos, Ļubļinas vojevodistē, uz dienvidiem no Sedlces.

13. gadsimtā Lukovas bīskaps bija Bartolomejs Anglis. Pilsētas pievārtē 1846. gadā dzimis poļu rakstnieks Henriks Senkevičs.

Sadraudzības pilsētas:

*  Groznija, Krievija
*  Lazdiji, Lietuva

## Atsauces

## Ārējās saites
Lukovas apriņķis

**Lukovas apriņķis** () ir apriņķis Polijā, Ļubļinas vojevodistes ziemeļrietumos. Robežojas ar Ļubļinas vojevodistes Bjalas, Radziņas, Lubartovas un Riku apriņķiem, kā arī Mazovijas vojevodistes Garvolinas un Sedlces apriņķiem.
1994. gada F1 sezona

**1994. gada F1 sezona** bija 45. F1 sezona. Tā sākās  un beidzās .

Sezonas gaitā gāja bojā divi piloti —- Airtons Senna un Rolands Racenbergers. Abi incidenti notika Sanmarīno nedēļas nogalē. Pēc šīm avārijām tika ieviesti dažādi drošības līdzekļi, kā rezultātā F1 pilotu drošības līmenis kopš tā laika ir krietni audzis un līdz šim (2012) vairs neviens F1 pilots nav miris, braucot ar formulu.

Par čempionu ar viena punkta pārsvaru pēdējā sacīkstē kļuva Mihaels Šūmahers, strīdīgā incidentā saduroties ar Deimonu Hillu, otru titula pretendentu. *[[Williams F1|Williams]]* nolēma nesniegt sūdzību, tomēr trīs gadus vēlāk pēc līdzīga incidenta ar Šūmaheru un *Williams* pilotu Vilnēvu komanda sūdzējās, un Šūmahers tika izslēgts no čempionāta.

## Komandas un piloti

## Kopvērtējumi un rezultāti
### Pilotu kopvērtējums

Avots:

### Konstruktoru kauss

Avots:

### Sacīkstes

Avots:

## Atsauces
Molekulu masa

Atsevišķu **molekulu masas** ir ļoti mazas. Piemēram, 1 g ūdens satur  3,7 \cdot 10^{22} \  molekulas. Tāpēc vienas ūdens molekulas masa  m_{oH_2O} \approx \frac{1}{3,7 \cdot 10^{22}} g \approx 3 \cdot 10^{-23} g \ .

Apmēram tādas pašas masas ir citu vielu molekulām, izņemot milzīgas organisko vielu molekulas, kuras satur tūkstošiem atomu.

## Relatīvā molekulmasa

**Relatīvā molekulmasa** vai **atommasa**  M_r \  ir dotās vielas molekulas (vai atoma) masas  m_0 \  attiecību pret 1/12 oglekļa atoma masas  m_{0C} \ :

:  M_r = \frac{m_0}{1/12 m_{0C}} \ 

Tā kā molekulas masas ir ļoti mazas, aprēķinos izdevīgi izmantot nevis masas absolūtās vērtības, bet gan relatīvās vērtības. Saskaņā ar starptautisku vienošanos visu atomu un molekulu masas salīdzina ar 1/12 oglekļa atoma masas (tā saucamā atommasu oglekļa skala).

Mūsdienās visu ķīmisko elementu relatīvās atommasas ir noteiktas samērā precīzi. Saskaitot relatīvās atommasas atomiem, no kuriem veidota molekula, var aprēķināt relatīvo molekulmasu.

## Skatīt arī
* Relatīvā molekulmasa
* Vielas daudzums
* Avogadro skaitlis
* Molmasa

## Ārējās saites
Heresas trase

**Heresas trase** () ir sacīkšu trase, kura atrodas netālu no Heresas pilsētas, Spānijā. Tā tika atklāta 1985. gadā. Tajā septiņas reizes notika Formula 1 sacīkstes, piecās no kurām tā bija Spānijas GP izcīņa, bet divās - Eiropas GP. Pašlaik tur notiek MotoGP sacensības. F1 piloti to joprojām izmanto kā testu trasi.

Slavenākā F1 sacīkste Heresā norisinājās 1997. gadā, kad par titulu sezonas pēdējā sacīkstē cīnījās Williams pilots Žaks Vilnēvs un Ferrari pilots Mihaels Šūmahers. Pirms sacīkstes šo duetu šķīra viens punkts. Kvalifikācijā viņi abi, kā arī Vilnēva komandas biedrs Frencens uzstādīja identiskus laikus, tomēr uz starta pirmais stājās Vilnēvs, jo viņš pirmais uzstādīja šādu laiku. Šūmahers bija otrais. Sacīkstes sākumā Šūmahers ieguva pārliecinošu vadību. Pēc pitstopiem Šūmahers zaudēja ātrumu un Vilnēvs viņu panāca. 48. apļa sākumā Vilnēvs bija nepilnas sekundes attālumā no Šūmahera. Pirmajā līkumā Williams pilots centās apdzīt Šūmaheru, tomēr pēdējais, tāpat kā 1994. gada Austrālijas GP, ietriecās savā konkurentā. Šūmahers, tāpat kā pirms trim gadiem, izstājās, tomēr Vilnēvs turpināja braukt. Pēdējā aplī viņš palaida garām abus McLaren pilotus un viņi svinēja dubultuzvaru, savukārt Vilnēvs - savu titulu. Vēlāk Šūmaheru diskvalificēja no visas sezonas, līdz ar to par vicečempionu kļuva Heincs Haralds Frencens.

## Skatīt arī
* F1 trašu saraksts

## Ārējās saites
* Oficiālā mājaslapa ,
Jonu mikroskops

right|220px|thumb
**Jonu mikroskops** (jeb **jonu projektors**) sastāv no sfēriska trauka, kuras rādiuss ir aptuveni 0,1 m (10 cm), un volframa adatas, kuras smaile novietota trauka centrā (sk. zīmējumu). Smailes liekuma rādiuss izveidots tik mazs, cik vien tas ar modernām metāla apstrādes metodēm iespējams (apmēram 50 nm). Sfēras iekšējā virsma pārklāta ar plānu vadītāja slāni, kas, līdzīgi televizora kineskopa ekrānam, spīd ātru daļiņu triecienu iedarbībā. Starp pozitīvi lādēto smaili un negatīvi lādēto vadītāja slāni rada dažus simtus voltus lielu spriegumu. Trauku piepilda ar hēliju nelielā spiedienā 100 Pa.

Volframa atomi uz smailes virsmas veido mikroskopiskus izciļņus. Kad haotiskā kustībā esošie hēlija atomi tuvojas volframa atomiem, elektriskais lauks, kurš ir sevišķi spēcīgs smailes virsmas atomu tuvumā, atrauj no hēlija atomiem elektronus un pārvērš šos atomus par joniem. Hēlija joni atgrūžas no pozitīvi lādētās smailes un ar lielu ātrumu kustas pa sfēras rādiusu. Saduroties ar sfēras virsmu, joni izraisa tās spīdēšanu. Tādējādi uz ekrāna rodas smailes atsevišķo volframa atomu izvietojuma palielināta aina. 220px|right|thumb|Volframa atomu izvietojuma palielināta aina

thumb|220px|Hēlija jonu trajektorijas Projektora palielinājums ir vienāds ar sfēras rādiusa R attiecību pret smailes rādiusu r. Loka garums |ab| norāda attālumu starp blakus esošiem volframa atomiem, bet loka garums |AB| - attālumu starp to attēliem uz sfēras virsmas. Tā kā  |AB| = R \cdot \alpha \ , kur  \alpha \  ir leņķis starp blakus esošo jonu trajektorijām, bet  |ab| = r \cdot \alpha \ , tad palielinājums 

:  \Gamma = \frac = \frac{R}{r} = 2 \cdot 10^6 \ ,

tas ir, sasniedz divus miljonus.
Rolands Racenbergers

**Rolands Racenbergers** (;  — ) bija austriešu sacīkšu pilots, kas savas karjeras nogalē piedalījās Formula 1 sacensībās.

Viņš piedzima Zalcburgā un bieži vien norādīja 1962. gadu kā savu dzimšanas gadu, lai izliktos jaunāks un pagarinātu savu karjeru. Racenbergers kļuva par čempionu gan Austrijas, gan Centrāleiropas Formula Ford kausos. To viņš paveica 1985. gadā. Viņš vairākus gadus brauca dažādās Lielbritānijas sacīkšu sērijās un guva tur dažādus panākumus. Austrietis ir arī piedalījies Lemānas 24 stundu sacīkstēs. Viņa labākais rezultāts bija 5. vieta 1993. gadā, kad viņš brauca kopā ar Mauro Martīni un Naoki Nagasaku.

''Villeneuve Curva'', Racenbergera liktenīgās avārijas vieta|thumb|left|180px
1994. gadā viņš kļuva par jaunizveidotās Simtek komandas pilotu un varēja debitēt Formula 1 sacensībās. Sākotnēji austrietis parakstīja piecu sacīkšu līgumu. Viņš nekvalificējās pirmajai sacīkstei, bet Aīdas trasē (Klusā Okeāna GP) noderēja viņa pieredze salonauto sacīkstēs, jo viņš bija vienīgais pilots, kas tajā bija braucis iepriekš. Racenbergers ne tikai kvalificējās, bet ierindojās 11. vietā, atpaliekot piecus apļus no uzvarētāja Mihaela Šūmahera. Sanmarīno GP viņam atkal izdevās kvalificēties. Racenbergers piedzīvoja smagu avāriju un vēlāk nomira slimnīcā. Spēkratam nolūza priekšējais antispārns un ar ātrumu 314,9 km/h austrietis ietriecās betona sienā. Nāves iemesls bija galvaskausa pamatnes plīsums, kas autosportā ir biežs nāves iemesls.

Nākamajā dienā, sacīkstē, gāja bojā trīskārtējais F1 čempions Airtons Senna. Viņa piedurknē tika atrasts satīts Austrijas karogs, kas tiktu vicināts uzvaras gadījuma, pieminot aizgājušo Racenbergeru. No ar FIA un F1 saistītiem cilvēkiem tikai tobrīdējais FIA prezidents Makss Moslijs ieradās uz Racenbergera bērēm (pārējie bija Airtona Sennas bērēs). Kā vēlāk Moslijs pats paskaidroja, viņam bija svarīgi, ka vismaz kāds aiziet atvadīties no Rolanda Racenbergera.

Pēc Racenbergera nāves vācu autosportists Heincs Haralds Frencens pieminēja kādu incidentu Japānā, kur austrietis diskotēkā izglāba kādu japāņu meiteni, stājoties pretī bruņotam uzbrucējam.

## Formula 1 sacīkšu rezultāti

## Atsauces

## Ārējās saites

* Rolanda Racenbergera piemiņas lapa
Mikēle Alboreto

**Salvati Mikēle Alboreto** (,  — ) bija Formula 1 pilots. Viņš 1997. gadā ir izcīnījis uzvaru Lemānas 24 stundu sacīkstēs, kopā ar Stefanu Jūhansonu un Tomu Kristensenu.

Viņš piedzima Milānā. Sākotnēji viņš studēja dizainu un vēlāk uzbūvēja pats savu mašīnu. F1 Mikēle sāka braukt 1981. gadā un beidza 1994. gadā. Viņš izcīnīja piecas uzvaras. Kādu laiku Alboreto brauca *[[Scuderia Ferrari|Ferrari]]* komandā. 2001. gadā, pārsprāgstot sacīkšu auto riepai, itālietis piedzīvoja avāriju un gāja bojā. Tas notika Lauzicringas trasē testējot *[[Audi R8]]*.
Korejas Starptautiskā trase

**Korejas Starptautiskā trase** ir 5,615 km gara Formula 1 sacīkšu trase, kura atrodas Jonamas grāfistē, Korejas Republikā.
thumb|2012. gada Korejas GP
Tajā norisinās . Pirmās sacīkstes šeit notika . gadā. Trases dizaineris ir Hermans Tilke, kurš ir projektējis vairākas citas sacīkšu trases, tostarp, Sepangu, Sahiru un jauno Hokenheimu. Daļa trases būs pagaidu, bet otra daļa — paliekoša. Līgums par sacīkšu norisi šeit ir parakstīts līdz 2016. gadam ar iespēju pagarināt līdz 2021. gadam.

## Skatīt arī
* F1 trašu saraksts